Godefroid Pelckmans

**Godefroid (Godfried) Pelckmans** (født 21. januar 1854 i Turnhout i Belgia, død 3. august 1904 i Dalhousie i Britisk India) var en belgisk kapusiner og misjonær i Punjab i Britisk India. Han var biskop av Lahore fra 1893 og til sin død.
## Liv og virke
### Prest
Den unge Godfried begynte i novisiatet til kapusinerne i 1872. Den 21. desember 1878 ble han presteviet, i en alder av 24 år. Han utfylte forskjellige viktige funksjoner i sin orden før han ble sendt (1889) til de britiske territorier i India, der dee belgiske kapusinerne hadde misjonsoppdrag.

I januar 1893, sammen med en kapusinerbrødre, fulgte han tre kristne familier på en seksdagers 'Long March' (170 km) for å finne 'Maryabad' (Mariamabad), i Punjab, som var blitt en kristen landsby. Etter å ha brutt ut av slaveriet og kommet ut av sin nedverdigende sosiale situasjon for å finne frihet, oppfattes denne marsjen i det lokale kristne miljø som en opplevelse av den bibelske utvandring fra Egypt og som en skjellsettende religiøs og eksistensiell begivenhet.

### Biskop av Lahore
Like etter, den 2. juni 1893, ble han utnevnt til biskop av Lahore, den historiske hovedstad for Punjab. Han er den tredje katolske biskop der. Bispeordinasjonen fant sted 13. august samme år, i *Sts Michael and Joseph Church* i Shimla. Hovedkonsekrerende var erkebiskop Emmanuel Alfonso van den Bosch O.F.M.Cap. av Agra. Medkosekrerende var biskop Francesco Vincenzo Pesci O.F.M.Cap. av Allahabad, assistert av den ikke bispeviede prefekt Bertrand Radigue O.F.M.Cap. av Rajputana. 

Av helsemessige årsaker - klimaet i Lahore - gjorde biskop Pelckmans Dalhousie til sin hovedresidens fra og med året 1890. Han skaffet seg en eiendom der, 'Clydesdale' (senere omdøpt til 'Alverna'), som han også brukte som sitt mindreseminarium og studiehus og for språkopplæring for misjonærer som ankom fra utlandet. I 1891 begynte han byggingen av *St-Francis-Xavier*-kirken, finansiert av offiserer fra den britiske indiahæren, og som han utsmykket blant annet med importerte glassmalerier fra Belgia. Kirken ble innviet den 15. august 1894.

Det er også biskop Pelckmans som med støtte fra belgiske velgjørere forestod byggingen av den katolske katedral i Lahore, et prosjekt som han kommisjonerte til Antwerpen-arkitekten Edouard Dobbelaers. Han så ikke dens fullføring (1907).

Biskop Godefroid Pelckmans døde i Dalhousie i Britisk India den 3. august 1904, og der ble han også gravlagt.

## Skrifter
**Novitius Capucinus*, 1888; 
**Rapport... sur l'évêché de Lahore*, 1895; 
**Dix années d'apostolat au Pundjab (Indes anglaises) : mission confiée aux Frères-mineurs capucins de Belgique*, Ryckbost-Monthaye, Bruges, 1900.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Erkebiskop George Porter, S.J. (1825-1989 ) *1887
* Erkebiskop Andrea Aiuti (1849-1905) *1887
* Erkebiskop Emmanuel Alfonso van den Bosch, O.F.M. Cap. (1854-1921) *1891
* Biskop *Godefroid Pelckmans* O.F.M. Cap. (1854-1904) *1893

## Referanser